《次韵韩毅伯谢人惠茶》
宋代·王炎

一线金沙泉脉来，官焙初香春未雷。
云龙小饼到天上，露芽濯濯千岩隈。
缣缃空满石渠阁，鸿渐经成方有托。
唤作酪奴真薄夫，雪乳云腴何可无。
哦诗舌本费浇灌，畏遭水厄徒拘拘。
岂知佩印乘轩客，醉饱牺尊羊鼎侧。
要试江山第一泉，紫凤盘旋苍璧圆。
书生品味惟三九，性自嗜茶如嗜酒。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。